text: [{"text_idx": "#000004", "text": "Gaafii: Guyyaa Jum\u2019aa yoo yeroon narraa dabarte suuratul Kahf dura irraa aayata kudhan boodarraa aayata kudhan qara\u2019a. Wanti kun akkami?"}, {"text_idx": "#000005", "text": "Deebisaa: Suuratul Kahfiin qara\u2019uun barbaachisaadha. Ulamaa\u2019ii garii biratti hadiisni waa\u2019ee Suuratul Kahfiin wal qabatee gabaafame da\u2019iifa jedhameera. Gariin ammoo kan sahiiha jedhan waan jiraniif akka sahiihaatti fudhachuun barbaachisaadha. Ammoo suuratul kahf salaata Jum\u2019aa dura qofa qara\u2019amuu qaba dirqamni jedhu hin jiru. Guyyaan jum\u2019aa taanaan salaata jum\u2019aa duraa fi duubaanillee qara\u2019uun ni danda\u2019ama. Namoonni hedduun waan kana dogongoraan hubataniiran. Salaata qofa dura qara\u2019ama kan jedhurratti ragaan dhufe hin jiru. Ammoo aayaa jalqabaa kuran duraafi duubaa qofa qara\u2019uu irratti gabaabbachuu hin qabnu. Aayaa kurnan duraa fi duubaa namni qara\u2019e ajrii qur\u2019aana qara\u2019uudhaa inuma argata. Kanaafuu namni kurnan duraa fi duubaa suuratul Kahf qara\u2019u ajrii qur\u2019aana qara\u2019uudhaa argata malee ajrii suuratul kahf qara\u2019uudhaa hin argatu."}, {"text_idx": "#000008", "text": "Hadiisonni waa\u2019ee Suuratul Kahf guyyaa jum\u2019aa qara\u2019uudhaa bifa gargaraatiin dhufan. Hadiisni gariin guyyaa Jum\u2019aa jedha. Gariin ammoo halkan jum\u2019aa jedha. Kanaafuu halkanii fi guyyaa jum\u2019aa keessatti qara\u2019uun ni danda\u2019ama. Halkan jum\u2019aa kamisa wayta aduun dhiiturraa jalqaba. Haga guyyaa jum\u2019aa aduun dhiitutti qara\u2019uun ni danda\u2019ama."}, {"text_idx": "#000009", "text": "Hadiisota Guyyaa Jum\u2019aatiin wal qabate irratti ulamaa\u2019iin bakka lamatti qoodamaniiran. Sheikh Nasrudiin Al Baanii dabalatee ulamaa\u2019iin gurguddoon hadiisni Sahiiha kan jedhan yoo ta\u2019u, kanneen hadiisichi dadhabaadha jedhanis hedduun ni jiru. Kanaafuu dhimmi kun dhimma Fadaa\u2019ilil A\u2019maal jedhu jala seena. Sunis namni yoo waan kana dalage faaydaa fi ajrii irraa argata. Yoo dalaguu dhabe ammoo badiin irra hin jiru irraa hin gaafatamu."}, {"text_idx": "#000010", "text": "700: Maallaqa liqiitiin dalaganii bu\u2019aa qoodachuun akkami?\n699: Kittaannaan dhiiraa fi dhalatti garaagarummaa qabaa?\n698: Adurreen salaata ni balleessitii?\n697: Nama qabeenya nama dhoorkate akkam godhan?\n696: Azkaara Salaata waajibaa boodaa yeroo biroo yoo qara\u2019e akkami?"}, {"text_idx": "#000011", "text": "Nuuralhudaan Miidiyaa Tajaajila hawaasa Muslimaatiif dhaabbate. wanti irratti xiyyeeffatee dalagu diin Islaamaa barsiisuudha. miidiyaa kanarraan Ulamaa\u2019ileen Islaamaa gurguddoon heddu diin barsiisutti jiru. keessumattuu karaa saatalaayitiitiin tajaajilli hawaasa biyya keessa jiru dhaqqabu qooda guddaa qaba. Websaayitiin kunis namoota biyya alaa jiran tajaajiluuf qophaaye. namoonni Nuuralhudaa qunnamuu barbaaddan irratti nuuf barreessaa."}]